Xəzər Universitetinin İnstitusional Repozitoriya Siyasəti

**Əhatə dairəsi**

**Repozitoriya üzvləri/tərəfdaşları**

**Xəzər Universitetinin İnstusional Repozitoriyası -** Kitabxana İnformasiya Mərkəzinin Universitetin tədqiqat nəticələrini dəstəkləməsi üçün təklif etdiyi xidmətlər toplusudur. Repozitoriyada Xəzər Universitetinin müəllimləri və universitetlə əməkdaşlıq edən şəxslərin tədqiqat materiallarının rəqəmsal kolleksiyaları toplanmışdır.

DSpace platforması əsasında yaradılan kolleksiyalar Xəzər Universiteti KİM tərəfindən idarə olunur, qorunur və yayılır.

Repozitoriya üzvləri aşağıdakılar ola bilər:

* Xəzər Universitetinin professor – müəllim heyəti, doktorant və elmi işçilər;
* Xəzər Universitetinin məzunları;
* Xəzər Universitetinin bakalavriat tələbələri :
* başqa yerdə resenziya almış işləri (konfrans posteri və ya sənədlər)
* Bakalavr diplom işləri
* Xəzər Universiteti müəllimlərinin rəhbərlik etdikləri tədqiqat və ya yaradıcı layihələr
* Xəzər Universitetində aparılmış və tamamlanmış elmi işləri təqdim edən məzunlar.

**Arxivləşdirilən məlumatların əhatə dairəsi:**

* Arxivləşdirilmiş məlumatlar elmi, yaradıcı və tədqiqatlarla bağlı məzmunu əhatə edə bilər;
* Arxivləşdirilimiş məlumat tamamlanmış olmalı və mütəmadi olaraq yenilənməlidir.
* Əməkdaşlar Xəzər Universitetində calışmazdan əvvəl yazdıqları işləri də arxivə təqdim edə bilərlər.
* Müəlliflər Dspace platforması üzərindən işlərinin qorunması və əlçatanlığının təmin olunması üçün Universitetə qeyri-müstəsna hüquqlar verməlidir
* Arxivləşdirilmiş məzmun rəqəmsal formatda olmalı və ya arxivləşdirilmiş sənədə keçidi olmalıdır.
* Repozitoriyaya yerləşdiriləcək məzmun serial nəşrin bir hissəsidirsə, seriyanın tamamlansı üçün bu seriyadan olan digər işlərin də təqdim edilməsi tələb olunur.

**Dəstəklənən məzmun növləri**

Aşağıdakı məzmunda sənədlər tədqim oluna bilər:

* Nəşrlər (preprintlər də daxil olmaqla)
* dissertasiyalar
* magistr və bakalavr tezisləri
* iş vərəqləri və texniki hesabatlar
* rəsmi sənədlər
* konfrans təqdimatları
* konfrans posterləri
* kampus (universitet) nəşrləri
* kurslara aid nəşrlər
* audio və video yazılar

**Arxivləşdirilmiş məzmuna giriş**

Müqavilə, müəllif haqları və ya məhdud müddətə qoyulmuş qadağa halları istisna olmaqla, arxivləşdirilmiş bütün məzmun ictimaiyyət üçün əlçatan olacaqdır. Mümkün olduqca təqdim olunan materialların tam mətni müəllif haqları və lisenziyalı razılıq müqavilələri əsasında sərbəst şəkildə təqdim olunur. Tam mətnə qadağa qoyulduğu təqdirdə Dspace materiallara məhdud giriş imkanı təmin edir.

**Fayl formatları**

Xəzər Universiteti Repozitoriyasının mümkün qədər çox formatı dəstəkləməsi üçün üzərində iş aparılır.

Bütün formatlar arxivləşdirilə bilər, lakin müəlliflər öz işlərini açıq, davamlı və öz sahələrində geniş istifadə olunan formatlarda arxivləşdirilməsi barədə düşünməlidirlər. Təhlükəsizlik baxımından aşağıdakı formatlara daha çox üstünlük verilir:

Mətn: PDF/A, TXT, HTML, XML, CSV

Şəkil: TIFF, JPEG 2000

Audio: WAVE, AIFF

Video: MOV, Motion JPEG 2000

Verilənlər bazası/ elektron cədvəl: CSV, XML

**Silinmə**

Bütün arxivləşdirilən sənədlər daimi hesab olunur. Müqavilə pozulduqda və ya digər müstəsna hallar olduqda məzmun arxivdən silinə bilər, bu halda yalnız aşağıdakı məzmunda qeyd qalır: “Material Xəzər Universitetinin administrasiyası tərəfindən silinib. Hər hansı bir sualınız varsa, dspace@khazar.org ünvanına müraciət edin.”

**Müəllif haqları**

**Məzmunun yerləşdilməsi**

Müəllif təqdim olunmuş məzmunun müəllif haqqına və ya arxivləşdirmə hüquququna malik olmalıdır. Arxivləşdiriliən məzmun heç yerdə dərc olunmayıbsa, kitabxana Creative Commons lisenziyasının CC-BY və ya CC-BY-NC-dən istifadə etməyi tövsiyə edir. Məlumatlar üçün isə Creative Commons Zero lisenziyasını məsləhət görürük.

Müəllif işini arxivləşdirərkən universitetə məzmunun yayılması və qorunub saxlanması üçün qeyri-müstəsna hüquq verməyə razılıq verir. Qorunub saxlama gələcəkdə əlçatanlığın təmin edilməsi üçün məzmunu müxtəlif formatlara köçürməyi tələb edə bilər.

**Məxfilik**

**Repozitoriyadan istifadə edərkən**

İstifadəçi hər dəfə Dspace veb saytına daxil olarkən müəyyən məlumatlar avtomatik olaraq toplanır və saxlanır. Adətən bu məlumatlar istifadəçini şəxsən identifikasiya etmir. Dspace saytına daxil olduqda avtomatik olaraq toplanan və saxlanan məlumatlara aşağıdakılar daxildir:

* DSpace paltformasına daxil olarkən istifadə olunan İnternet domen və İP ünvan
* Brauzer və əməliyyat sistemi
* Tarix və saat
* Baxılmış səhifələr.

**İstifadəçilər tərəfindən təqdim edilən məlumatlar**

Sistem arxivləşdirməyə sənəd təqdim edərkən və arxivin xəbərdarlıq xidmətinə abunə olunarkən tələb olunan şəxsi məlumatları toplayır.

Təqdim olunan məlumatlar yalnız aidiyyatı üzrə istifadə ediləcək, istisna hal olaraq, KİM məlumatlardan (konkret şəxslər göstərilmədən) əsaslandırılmış statistik hesabatlar hazırlayarkən yararlana bilər. Kitabxana bu məlumatları özəl təşkilatlarla bölüşmür və ya kommersiya məqsədləri üçün istifadə edilməsinə icazə vermir.

**Qorunma**

Xəzər Universiteti KİM arxivləşdirilən məzmununun təhlükəsizliyini təmin etməyə çalışır. Bu məzmunun daha yaxşı qorunması üçün KİM Xəzər Universitetinin İnformasiya Texnologiyaları departamenti ilə birlikdə aşağıdakı işlər görəcək:

* Obyekt və/ və ya onun metaməlumatlarına işarə edəcək daimi identifikatorun təyin edilməsi
* Təhlükəsiz qorunma və ehtiyat nüsxənin təmin olunması
* Müəyyən edilmiş yoxlama metodları vasitəsilə rutun yoxlama və düzəlişlərin edilməsi
* Zamanla əlçatanlığı və idarəetməsinin təmin edilməsi üçün qorunmanın mənşəyi və digər metaməlumatlar ilə bağlı yazıların yaradılması.